Næstved Kommune

Rådmandshaven 20

4700 Næstved

5588 1000

6149

[www.naestved.dk](http://www.naestved.dk)

Referat

Mødeforum

**RS17 Styregruppen Rammeaftale Sjælland**

Sagsnr.

Dokumentnr.

Mødedato

**10/8-2012**

Tid

**Kl. 9-12**

Sted

**Næstved Kommune, Teatergade 8, mødelokale 8, 4700 Næstved**

Deltagere

**Bruno Lind – Næstved**

**Yvonne Barnholdt - Roskilde**

**Rita Pedersen – Solrød**

**Lone Feddersen – Lejre**

**Jesper Rahn Jensen- Guldborgsund**

**Kenn Thomsen – Holbæk**

**Michael Nørgaard – Regionen**

**Anne Andersen – KKR**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Gæster:

Afbud:

**Gitte Løvgreen – Odsherred**

**John Frejlev – Økonomigruppen**

**Poul Bjergved - Slagelse**

Referent

1. **Godkendelse af referat fra Styregruppemøde 15/6-2012**

**Bilag:**

* Referat fra Styregruppemøde 15/6-2012. Dok nr.:2012-174167

**Indstilling:**

Sekretariatet indstiller:

* At Styregruppen godkender referatet

**Beslutning:**

* Referatet blev godkendt
1. **Samarbejde om tilsyn på det specialiserede børne-, unge- og voksenområde:**

**- Status for kvalitetsstandarder og klyngeorganisering.**

**Baggrund:**

På møde 15/6 drøftede styregruppen materialet og godkendte forslag til kvalitetsstandarder for det generelle tilsyn. Styregruppen besluttede at den generelle tilsynsstandard (kvalitetsstandarden for det generelle driftstilsyn) færdiggøres inden sommerferien og videresendes til K17. Efterfølgende arbejdes videre med de 7 temapapirer for den gældende tilsynspraksis, som skal understøtte den generelle tilsynsstandard. Status for de tre klynger videresendes til K17. De enkelte tilsyns-klynger aftaler hver især organisering og indhold af samarbejdet. Kvalitetsstandarden for det generelle tilsyn behandles i KKR 28/8

Status for arbejdet med kvalitetsstandard er at der er udarbejdet et forslag til fælles kvalitetsstandard for det generelle driftstilsyn, som er udbygget/understøttet af 7 temapapirer for indholdet af det konkrete praktiske tilsyn i og omkring de 7 temaer. Dette materiale har været til høring i kommunerne.

Kvalitetsstandarden gælder for samtlige tilbud på det sociale område, hvor kommunerne har pligt til at føre tilsyn. Det vil sige tilbud for børn og unge, voksne og ældre samt private som kommunale tilbud.

Høringen viser, at kommunerne generelt kan tilslutte sig, at der bliver udfærdiget en overordnet kvalitetsstandard, hvorpå tilsynet med tilbuddene hviler; men der er en lang række bemærkninger og kommentarer til selve materialet.

Det foreslås, at der som hovedregel udføres mindst 2 årlige tilsyn – i udgangspunktet et anmeldt og et uanmeldt tilsynsbesøg, idet der på plejefamilier og plejehjem kun afholdes et årligt tilsyn, ligesom der sættes en række standarder for indholdet i tilsynet.

Høringen viser også, at kommunerne har forskellige opfattelser af omfanget af tilsynet, og for flere kommunerne vil den foreliggende kvalitetsstandard betyde, at serviceniveauet omkring tilsynet må forøges og at der således må tilføres området flere ressourcer.

Der er efterfølgende arbejdet videre med især den overordnede kvalitetsstandard og denne er forelagt på møde i K17 29/6. Der arbejdes pt. videre på de nævnte 7 temapapirer, hvori den konkrete tilsynspraksis nærmere beskrives. Temaerne er: 1) Organisation, ledelse og personale, 2) Økonomi, 3) Fysiske rammer, 4) Den faglige og pædagogiske praksis, 5) Sundhed, 6) Retssikkerhed og magtanvendelse, 7) Den brugeroplevede kvalitet

*Status for klyngesamarbejde*

Der er dannet 3 klynger som alle har afholdt 1-2 møder med drøftelse af organisering og indhold af samarbejdet. Der er følgende status for klyngearbejdet i de enkelte klynger:

*Klynge 1: Odsherred, Kalundborg, Lejre, Ringsted, Sorø, Slagelse og Holbæk.*

Drøftelse af to modeller for klyngesamarbejde: 1) En fælles enhed for hele klyngen og 2) Et (forpligtende) netværk:

 - Fælles enhed for hele klyngen*:* Bred interesse for at etablere et fælles samarbejde i klynge i stil med modellen fra Fåborg/Midtfyn, som et spændende udgangspunkt justeret konkret efter forholdene i Vestsjællandsklyngen, specielt organiseringen (bestyrelse). Holbæk er interesseret, men ønsker ikke, at der gives køb på det tætte samarbejde mellem det generelle tilsyn og det personrettede tilsyn. Sorø mener, at det er nødvendigt med ret store skridt og derfor tilslutter Sorø sig en model med en fælles organisation. Lejre er generelt enig i en fælles organiseret tilsynsenhed; men på ældreområdet understreges, at udgiften til tilsynet ikke måtte overstige de udgifter, der i dag er på området. Odsherred ønsker et forpligtende samarbejde ved en fælles organisering; men at udgifterne til enheden ikke må overstige de udgifter, kommunen i dag har på området. Kalundborg ønsker også at indgå i en fælles organisering af tilsynet; men at man drøfter sammenhængen mellem det generelle og personrettede tilsyn, og Kalundborg ønsker, at beholde tilsynet med familieplejerne i kommunen.

* Et forpligtende netværk: Slagelse ønsker ikke at indgå i en model, der fungerer uafhængig af kommunen, hvor det eneste ansvar måtte være rapportering til kommunerne. Slagelse mener, at ansvaret ikke kan flyttes; men fortsat ligger i den enkelte kommune, ligesom der nødvendigvis være en vis sammenhæng mellem driftsherre og tilbud. Slagelse er enig i at der ikke bør gives køb på samarbejdet mellem det generelle og personrettede tilsyn. Slagelse forestiller sig en model, hvor man styrker hinanden eksempelvis ved at bytte tilsyn og har svært ved at se fordelene ved en selvejende institution. Slagelse ønsker således ikke at indgå i et organisatorisk samarbejde; men ønsker i stedet en samarbejdsform, som tilgodeser en større harmonisering på området.
* Klyngen arbejder videre på en model, hvor tilsynet for de 6 interesserede kommuner samles i en organisatorisk enhed og med nærmere konkrete aftale med Slagelse om kommunens tilknytning hertil.

*Klynge 2: Solrød, Greve, Køge og Roskilde.*

* Drøftelse og enighed om grundlaget for samarbejdet herunder også drøftelse af en model for at kommunerne i et fremtidigt samarbejde kunne ”købe” opgaveløsning hos hinanden.
* Drøftelse af fælles kompetenceudvikling i klyngerne blev også drøftet med baggrund i styregruppens drøftelser herom.
* Drøftelse af sammenhængen til Socialministeriets arbejde om tilsyn og arbejdsgruppen under KKR i Region Sjællands arbejde om tilsyn.
* Klyngen afventer dels færdiggørelsen af standarder for det generelle tilsyn og den fælles søsætning af dem i regi af KKR, dels kompetenceudvikling i tilknytning til de anbefalede standarder som forventes iværksat i regi af styregruppen.
* Klyngen har på den baggrund aftalt at mødes igen den 1. november 2012 i Roskilde Kommune, men er enige om at mødes før, hvis der er behov for det.

*Klynge 3: Næstved, Guldborgsund, Faxe, Stevns, Vordingborg og Lolland*.

Drøftelse af hvordan samarbejdet i klyngen skal organiseres herunder:

* En fælles og forpligtende enhed for hele klyngen, hvor Faxe er interesseret på voksen- specialområdet og Vordingborg på børneområdet.
* Byttemodel: Bytning af tilsyn, hvor Vordingborg er interesseret på voksenspecialområdet, mens Stevns er interesseret i en byttemodel både på voksenområdet og på børneområdet. Guldborgsund og Lolland er interesseret i en bytte model ift. egne botilbud på voksenspecialområdet, men uvist om byttemodellen bliver bytning af botilbud eller om én medarbejder fra Lolland deltager i tilsyn i Guldborgsund og omvendt.
* Næstved Kommune ønsker ligeledes at styrke tilsynsindsatsen og har besluttet at samle alle kommunens tilsyn efter serviceloven i en tilsynsenhed. Tilsynsenheden løsrives fra den daglige drift og tilknyttes organisatorisk kommunaldirektøren. Dermed tilgodeses dels armslængdeprincippet og dels skabes en højere kvalitet og større robusthed.

Samlet set er der ikke enighed om at samarbejde som en enhed dækkende alle områder, men klyngen besluttede at samarbejde om:

* Kompetenceudvikling.
* Supervision.
* Erfaringsudveksling.
* Udvikling af skabeloner m.m. (fx udvikling af fælles afrapporteringsmetode, opfølgningsmetode o.a.),
* Udvikling af digitale redskaber til fx evaluering og opfølgning.

Status for klyngearbejdet i de enkelte klynger fremgår også af tilsynsoversigt: kvalitetsstandarder, klyngesamarbejde og kompetenceudvikling i bilag.

K17 har på møde 29/6 drøftet status for initiativerne på tilsynsområdet (fælles kvalitetsstandarder og klyngesamarbejde), med henblik på fælles anbefaling til KKR Sjælland på møde i august og anbefaler at:

* KKR over for de 17 kommuner anbefaler, at kvalitetsstandarden for det generelle driftstilsyn godkendes
* Styregruppen for rammeaftale arbejder videre med, godkender og udsender de 7 temapapirer for den gældende tilsynspraksis, som skal understøtte den generelle tilsynsstandard
* Kommunerne i klyngesamarbejdet konkret aftaler og definerer de økonomiske konsekvenser af gennemførelsen af kvalitetsstandarden med henblik på et ensartet niveau i klyngen (senere med henblik på et ensartet niveau for samtlige kommuner i Region Sjælland)

K-17’s medlemmer vurderer dog regeringens ventede udspil på tilsynsområdet i efteråret 2012 forskelligt, hvilket fører til varierende vurderinger af, hvor forpligtende et klyngesamarbejde bør være. Det fælles standpunkt er, at tilsyn er en myndighedsopgave, som hører hjemme i hver enkelt kommune, og der er fælles fokus på, at en samling i hver kommune af tilsynsopgaverne er et godt udgangspunkt for at øge den faglige kvalitet, implementere den fælles kvalitetsstandard m.v. Nogle kommuner anser dog ikke en intern samling af tilsynsopgaverne som tilstrækkelig, bl.a. pga. armslængdeprincippet.

K-17 drøftede derudover:

* Behovet for både at have kvalitet i tilsynene for øje og samtidig adressere den landspolitiske dagsorden
* De forskellige opfattelser af hvad fælleskommunalt samarbejde indebærer af forpligtethed
* Nytten af at skelne mellem tilsyn på ældreområdet, på voksenområdet og på børne- og ungeområdet
* Spørgsmålet om hvordan sagen lægges bedst muligt op til politisk drøftelse
* Behovet for at K-17 bidrager yderligere til den nødvendige øgede formalisering og forpligtethed

**Bilag:**

* Referat fra K17 møde 29/6-2012
* Tilsynsoversigt: Kvalitetsstandarder, klyngesamarbejde og kompetenceudvikling
* Temapapirer 1-7 hvori den konkrete tilsynspraksis nærmere beskrives - eftersendes.

**Indstilling:**

Sekretariatet indstiller at

* Styregruppen tager orienteringen til efterretning.
* Styregruppen drøfter den videre proces

**Beslutning:**

Styregruppen besluttede at:

* Oplæg til tilsyns-kvalitetsstandard fremsendes som tidligere besluttet til KKR
* De 7 temapapirer, hvori den konkrete tilsynspraksis nærmere beskrives godkendes af de 3 tovholdere fra styregruppen på styregruppens vegne inden de fremsendes til KKR.
* Styregruppen afventer KKRs behandling og udmelding ift. kvalitetsstandarder og tilsynspraksis
* At anbefale at kommunerne fortsætter processen omkring klyngesamarbejdet
* Oplæg til kvalitetsstandarder er ultimo juli sendt til orientering til LOS og styregruppen tager deres kommentarer til efterretning. Dette meddeles LOS
1. **Rammeaftale 2013:**

**- Udviklingsstrategi, Styringsaftale og Udviklingsstrategi Specialundervisning**

**Baggrund:**

Status for Udviklingsstrategien for det specialiserede socialområde er at denne er godkendt af byrådene i 16 af Regions Sjællands kommuner og efterfølgende sendt til Servicestyrelsen. Dette dog med forbehold for Guldborgsund Kommunes endelige godkendelse, da Guldborgsund kommune grundet en administrativ procedurefejl ikke har endeligt godkendt udviklingsstrategien for 2013. Dette vil ske på byrådsmøde 23. august 2012

På møde 15/6 godkendte styregruppen styringsaftalen og udviklingsstrategien for specialundervisning som efterfølgende er behandlet i K17 29/6 og behandles i KKR 28/8. K17 anbefaler begge aftaler til KKR.

Aftalerne skal godkendes i de enkelte kommunalbestyrelser og Regionsrådet senest den 15. oktober

På møde 15/6 besluttede styregruppen at vilkårene for Taleinstituttet i Nykøbing Falsters udtræden af Rammeaftalen undersøges nærmere – dette vedrører begge aftaler og behandles under dagsordenens pkt. 4.

Takstaftale 2013 er vedlagt da denne er bilag til styringsaftalen.

**Bilag:**

* Styringsaftale 2013 - Dok nr. 2012-177014
* Takstaftale 2013
* Udviklingsstrategi Specialundervisning – Dok nr. 2012-202964

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter Taleinstituttets udtræden af rammeaftalen under pkt. 4

**Beslutning:**

* Styregruppen tog orienteringen til efterretning
* Styregruppen godkendte takstaftalen 2013
* Styregruppen godkendte forklarende tilføjelse til afsnittet om nedlukning i styringsaftalen og takstaftalen : *” Fordelingen af nedlukningsudgifterne skal være upåvirkede af overvejelserne om nedlukning . Dvs belægningen året før nedlukningen er kendt danner grundlag for fordeling af nedlukningsomkostninger.”*(Styringsaftale 2013:16, Takstaftale 2013:11
* Sekretariatet tilføjer regionens rettelse (faktuel) , om objektiv finansiering på sikrede institutioner for børn og unge, til styringsaftalen.
* Styringsaftale, takstaftale og udviklingsstrategi for specialundervisningsområdet fremsendes til KKR.
* Sagen om Taleinstituttets udtræden af rammeaftalen drøftet under pkt. 4
1. **Taleinstituttet i Nykøbing F**

**Baggrund:**

Guldborgsund Kommune har i kommunernes årlige tilbagemelding (spørgeskema) om forventet udbud og brug af pladser i 2013 anført at de ønsker at trække Taleinstituttet i Nykøbing Falster ud af Rammeaftalen, men fastholder forsyningsforpligtelsen på området.

I forbindelse med behandling af styringsaftalen og udviklingsstrategien for specialundervisningsområdet på styregruppemøde 15/6 blev det besluttet at vilkårene for Taleinstituttet i Nykøbing Falsters udtræden af Rammeaftalen undersøges nærmere.

Sekretariatet har pr. 22/6 kontaktet Guldborgsund Kommune for at få belyst sagen.

Det er Guldborgsund Kommunes opfattelse at de ikke længere er en del af rammeaftalen og at de som driftsherre er bedre stillet udenfor rammeaftalen. De har på den baggrund og med virkning fra 1/1-2012 indgået et samarbejde med 4 kommuner fortsat med Guldborgsund som driftskommune.

Det er Guldborgsund Kommunes opfattelse at rammeaftalen (og tilhørende aftaler) giver driftsherren nogle udfordringer, når øvrige kommuner trækker sig. Konkret er det Guldborgsund Kommunes opfattelse at udgiften til afvikling af institutionen alene påhviler driftskommunen og herunder udgifter til afskedigelse af medarbejdere, forpligtelser ift. indgåede lejemål, kørselskontrakter etc.

Det er Guldborgsund Kommunes overbevisning at de gennem det tættere samarbejde med de øvrige kommuner har bedre mulighed for at sikre den fortsatte drift af institutionen. Konkret er der i den aftale der er indgået mellem Guldborgsund og de 4 samarbejdskommuner indarbejdet et opsigelsesvarsel der ifølge Guldborgsund kommune sikrer at de på en rimelig måde kan tilpasse kapaciteten til efterspørgslen. Ligeledes er der nedsat en bestyrelse med politisk repræsentation fra de 5 kommuner og det er Guldborgsund kommunes tanke at den gensidighed der ligger heri, vil medføre at de har et bedre overblik over kommunernes ønsker og behov.

Ifølge rammeaftalebekendtgørelsen er alle offentlige tilbud omfattet af rammeaftalen. For rammeaftale 2013 og frem gælder at specialundervisningsområdet også er omfattet af rammeaftalelovgivningen. Offentlige tilbud kan ikke undtages fra rammeaftalen som sådan, men kategori 2 tilbud som sælger pladser til max 4 kommuner udover driftskommunen kan undtages fra styringsaftalen. Det kræver dog jf. styringsaftalen, at der er indgået en aftale mellem de konkrete købere og sælgere, der som minimum involverer aftaler om takstudvikling, prisstruktur og afregningsfrister for det pågældende tilbud. I forbindelse med indgåelse af aftale er det vigtigt at være opmærksom på at aftalen også tager stilling til spørgsmålene om takstændringer i løbet af året og nedlukningsomkostninger.

**Bilag:**

* Mailkorrespondance med Guldborgsund Kommune – Dok nr. 2012-225611

**Indstilling:**

Sekretariatet indstiller at:

* Styregruppen tager orienteringen til efterretning.

**Beslutning:**

* Styregruppen drøftede orienteringen og gjorde opmærksom på at alle offentlige tilbud er omfattet af rammeaftalen. Kommuner kan derfor ikke melde tilbud ud af rammeaftalen jf. rammeaftalelovgivningen, men tilbud kan undtages styringsaftalen som kategori 2 tilbud (salg af pladser til max 4 kommuner udover driftskommunen). Dette kræver dog jf. styringsaftalen at der er indgået en aftale mellem de konkrete købere og sælgere, der som minimum involverer aftaler om takstudvikling, prisstruktur og afregningsfrister for det pågældende tilbud. Det er kommunernes eget ansvar at de lever op til reglerne i rammeaftalen og at de indberettede oplysninger er korrekte.
* Guldborgsund kommune orienteres om styregruppens behandling af sagen.
1. **Orientering fra møde med LOS**

**Baggrund:**

29/6 er afholdt møde mellem LOS og KKR Sjælland med følgende dagsordenspunkter:

1) Tilsyn: Kvalitetsstandarder og kvalitetsudvikling i klynger.

2) Takstudvikling og pris: Takst-, pris- og udgiftsudvikling samt prissammenligning.

3) og 4) Koordinering af kapacitet og behov samt kvalitet: Udbud og efterspørgsel mv.

5) Evt. : På møde ultimo 2012 drøftes inklusion, kvalitet og tidlig indsats.

Referat fra møde med LOS er vedlagt i bilag

**Bilag:**

* Referat fra møde med LOS 29/6-2012

**Indstilling:**

Sekretariatet indstiller at:

* Styregruppen tager orienteringen til efterretning

**Beslutning:**

* Styregruppen tog orienteringen til efterretning
1. **Nyt fra Netværksgrupperne**

Netværksgrupperne fremlagde deres årsrapporter på styregruppemøde 1/3 og 13/4.

Styregruppen konstaterede at netværksgruppernes anbefalinger af fokusområder er dækket af styregruppens forslag til fokusområder og godkendte at netværksgrupperne derudover også arbejder med egne fokusområder i 2012 og 2013.

Styregruppen besluttede på møde 1/3 at styrke det forpligtende samarbejde ift. netværksgrupperne herunder via kontaktpersonerne fra Styregruppen og udarbejdelse af tidsplaner mv. for at fremme at netværksgrupperne udnytter deres ressourcer bedst muligt. Styregruppen fremhævede sin tidligere beslutning fra styregruppemøde 14/10-2011, hvor man opfordrede til at netværksgruppernes arbejde prioriteres af de deltagende kommuner og besluttede at det er er de deltagende kommuner som har indflydelse og udfører arbejdet i netværksgrupperne. Med henblik på at udbrede viden og øge opmærksomheden omkring netværksgruppernes arbejde blev det besluttet at netværksgrupperne skal indsende mødereferater som sekretariatet efterfølgende publicerer på hjemmesiden. Kontaktpersonerne fra Styregruppen er følgende:

* Voksne Sindslidende: Gitte Løvgren,
* Voksne Handicappede Kenn Thomsen,
* Børn og Unge: Yvonne Barnholdt,
* Specialundervisning og Hjælpemidler: Poul Bjergved,
* Økonomi:Bruno Lind

Aktuel status for netværksgruppernes arbejde er følgende:

*Børn og Unge:*

* Der arbejdes videre med analysen af meget dyre anbringelser.
* *Senhjemeskadede:* Hjerneskadekoordinator er ansat i 5 kommuner. Interessant at følge deres funktion. Området er i opadgående. Problemer med at forpligte sig i forhold til de eksisterende pladser.
* *Temadag:* Der arbejdes videre med temadag med fokus på effekt og viden af vores indsatser. Netværket ønsker en temadag i samarbejde med psykiatrien og et anbringelsessted. Formålet er drøftelser af hvordan kommunerne, anbringelsesstederne og psykiatrien kan samarbejde om at sikre de unge vejen til det gode voksenliv og have fokus på den samlede indsats. Arbejdsgruppen inviterer ungdomspsykiatrien i regionen til at planlægge temadagen i fællesskab.

*Specialundervisning:* Netværksgruppen arbejder i 2012/13 med følgende temaer:

* *Specialisering:* På et møde med Udbydernetværket den 16. august 2012 vil tovholderen for netværksgruppen anmode udbyderne om indkredse de tilbud eller ydelser, der kan karakteriseres som højt specialiseret. Endvidere vil der blive drøftet økonomiske modeller samt incitamentsstrukturer, jf. styregruppens specialiseringsoplæg.  På et efterfølgende møde i netværksgruppen Voksenspecialundervisning d. 31. august 2012 vil specialiseringsoplægget og tilbagemeldingen fra udbydernetværkets møde blive gennemgået og drøftet.
* *Udslusning fra STU:* I efteråret vil der blive planlagt en halv temadag, hvor netværksgruppen vil drøfte behovet for etablering af udslusningstilbud til unge, som har afsluttet en STU uddannelse. Denne forventes planlagt september/oktober.
* *Senhjerneskade:* Med fokus på uddannelse og opkvalificering vil der blive planlagt en halv temadag, hvor eksterne oplægsholdere inviteres til at komme med inspiration til netværksgruppen. Det overvejes at invitere netværksgruppen voksenhandicap med til temadagen, da de har afholdt en lignende dag om temaet. Mødet forventes planlagt oktober/november.

Netværksgruppens tilbagemelding vedr. status på Rammeaftalen 2013 vil blive drøftet på mødet den 31. august.

*Voksne Sindslidende:* Overgang fra barn til voksen.

*Drøftelse med henblik på anbefalinger til styregruppen:*

* Flere kommuner har indsendt beskrivelser af procedurer og arbejdsgange. Det fremgik af drøftelserne, at alle kommuner arbejder efter nogle procedurer, der skal tilsikre, at unge ikke glemmes mellem 17 og 18 år. (Sager lukkes og opdages først langt senere).

Netværket har følgende input til styregruppen:

* Der er gode hensigter, og der er fokus på vigtigheden af samarbejdet mellem de to områder for at få skabt sammenhæng og undgå overraskelser
* Det anbefales at alle kommuner får beskrevet samarbejdet mellem børn og voksenområdet
* Det anbefales at skele til modellen fra Slagelse, hvor myndighedschefen fra voksenområdet har en indsigelsesret overfor foranstaltninger, der sættes i gang, når de unge er 16 år.
* Det ser ud til at være vigtigt for samarbejdet og koordinering, at de 2 myndighedschefer fra henholdsvis børn og voksenområdet er repræsenteret i samarbejdet.
* Der er behov for fokus samarbejdet, så der kan udvikles gode samarbejdstraditioner mellem børn - og voksenområdet.
* Netværket vil anbefale styregruppen, at fokus flyttes fra 18 år til 15- 25 årige. Det er yderst vigtigt, at samarbejdet sker tidligt i de unges liv.
* Desuden arbejdes med fokusområdet senhjerneskadede.

*Voksne handicappede:* Overgang fra barn til voksen:

* Det handler meget om de pårørende og dialogen. At de forstår og accepterer, at lovgivningen og serviceniveauet er et andet, når man er voksen.
* Problem: Forældre er ansat til at pleje barnet. Det betyder en lønnedgang, når barnet bliver 18 år. Hvordan håndterer man i praksis, at barnet bliver boende hos forældrene.
* Idé: Bedre information til pårørende.
* Efterlyses: Erfaringsdeling mht hvad der er den bedste løsning. Handler om økonomi og søjler.

*Økonomi:*

* Gruppens arbejde er organiseret omkring de to årlige takst – og økonomianalyser. Herudover arbejdes bl.a. med analyse af sammenlignelige takster på det specialiserede socialområde og takstanalyse for private tilbud på det specialiserede socialområde. jf. referat fra styregruppemøde 15/6-2012.

Netværksgruppen Voksne Sindslidende har derudover drøftet dataindsamlingen:

* Det kan være vanskeligt, at se beskrivelse af specialiserede pladser i rammeaftalen
* Det er netværksgruppens vurdering, at det vil være uhensigtsmæssigt, at oprette et parallelsystem til tilbudsportalen.
* Netværket anbefaler, at myndighedspersoner i de ansvarlige driftskommuner forholder sig kritisk til de beskrivelser, der er på tilbudsportalen, med henblik på at gøre det nemt, at se hvor der er tilbud, der har specialiserede pladser.
* I forhold til samarbejde og udvikling af tilbud generelt foreslår netværket, at klyngesamarbejdet udbygges, og det er i klynge samarbejde, der drøftes og beskrives udviklingsbehov og ønsker til nye tiltag.

**Bilag:**

* Dok nr. 2012-108929 - Mødereferat netværksgruppen Voksne Sindslidende
* Mødereferat netværksgruppen Børn og Unge
* Øvrige referater kan findes på www.rs17.dk

**Indstilling:**

Sekretariatet indstiller at:

* Styregruppen tager orienteringen til efterretning
* Styregruppen drøfter kontaktpersonerne fra styregruppens rolle ift. netværksgrupperne og herunder ift. at styrke det forpligtende samarbejde med netværksgrupperne.
* Styregruppen drøfter øvrige initiativer ift. netværksgrupperne også jf. pkt. 10

**Beslutning:**

* Styregruppen tog orienteringen til efterretning.
* Styregruppen forventer at netværksgrupperne arbejder med fokusområderne og herunder især leverer et produkt ift. 2) de mest specialiserede tilbud og 3) senhjerneskadede.
* Styregruppens kontaktpersoner henvender sig til deres netværksgrupper med henblik på deltagelse i fremtidige netværksmøder.
* Sekretariatet udarbejder oplæg til arbejdet med fokusområder og årshjul i dialog med netværksgrupperne.
1. **Orientering fra K17**

**Baggrund:**

K17 har afholdt møde 29/6-2012 med følgende rammeaftale-relevante punkter på dagsordenen:

5. Samarbejde om tilsyn: Fælles kvalitetsstandarder og klyngesamarbejde.

*Indstilling godkendt Jf. pkt 2.*

6. Styringsaftale 2013 for det specialiserede social- og undervisningsområde.

*Anbefalet til KKR jf. pkt. 3*

7. Rammeaftale 2013: Udviklingsstrategi Specialundervisning.

*Anbefalet til KKR jf. pkt. 3*

8. Orientering om analyser vedrørende særligt dyre foranstaltninger for voksne og særligt dyre anbringelser af børn i Region Sjælland 2011.

*Taget til efterretning. Der var ros til analysearbejdet og anbefalingerne, som også fremefter bør tilgå styregruppen på området og bør tilgå arbejdet med markedsmodning af velfærdsområderne.*

9. Analyse af takst- og udgiftsudvikling på det specialiserede socialområde regnskab 2011 og sammenligning af takster på sammenlignelige tilbud.

*Taget til efterretning. Materialet, som der arbejdes videre med, bringes videre til KKR. Anonymisering af tallene bør overvejes.*

**Indstilling:**

Sekretariatet indstiller at:

* Styregruppen tager orienteringen til efterretning

**Bilag:**

* Referat fra K17 møde 29/6-2012

**Beslutning:**

* Styregruppen tog orienteringen til efterretning
* Styregruppen drøftede en anonymisering af tallene jf. K17, pkt. 9) og finder det umiddelbart ikke hensigtsmæssigt, da analysen bl.a. har til formål at synliggøre forskelle på tværs af kommunerne.
* De rammeaftale-relevante K17 dagsordenspunkter behandles ligeledes på KKR-møde 28/8
1. **Orientering fra KKR**

KKR afholder møde 28/8 med tilsvarende rammeaftalerelevante punkter på dagsordenen som til K17-mødet samt et punkt om Markedsmodning på velfærdsområderne, invitation til et fælleskommunalt projekt jf. styregruppemøde 15/6, punkt 2)

1. **Orientering fra Sekretariatet**

KL kommer med et hjerneskadeudspil til september og har i den forbindelse bedt sekretariatet om en status for aktiviteter på hjerneskadeområdet i region Sjælland og herunder at spørge kommunerne om de har en hjerneskadekoordinator eller har planer om det.

Sekretariatet er i forbindelse med organisationsændring i Næstved Kommune flyttet til direktionssekretariatet, fysisk placeret på Næstved Rådhus, Teatergade 8.

1. **Specialtilbud: Høringsproces debatoplæg og temadrøftelse efterår 2012**

**Baggrund:**

I forbindelse med behandling af fokusområderne for rammeaftale 2012 og 2013 blev det i styregruppen besluttet at udarbejde et debatoplæg til hvad der jf. fokusområde 2 kan betegnes som de mest specialiserede tilbud. Debatoplægget er udarbejdet af Slagelse Kommune og blev behandlet på styregruppemøde 15/6.

Styregruppen har på møde 15/6 besluttet at debatoplægget sendes til høring, kommentering og videre bearbejdelse i netværksgrupperne med tilbagemeldingsfrist senest 15/9. Det er tanken at oplægget efterfølgende kan være til inspiration i det videre arbejde med fokusområdet i netværksgrupperne mv. Styregruppen har yderligere besluttet at afholde en temadrøftelse om specialtilbud i efteråret, f.eks. i tilknytning til styregruppemødet i oktober og/eller som temamøde sammen med netværksgrupperne og/eller som minikonference med en bredere målgruppe herunder også netværksgrupper fra de øvrige regioner, repræsentanter fra KL og andre interesserede.

Debatoplægget er sendt til høring i netværksgrupperne 1. august 2012.

**Bilag:**

* Debatoplæg om de mest specialiserede tilbud.
* Ideside om temadrøftelse - eftersendes

**Indstilling:**

Sekretariatet indstiller at:

* Styregruppen drøfter den videre proces herunder form og indhold for temadrøftelse om specialtilbud i efteråret 2012.
* Styregruppen udpeger tovholdergruppe fra styregruppen som i samarbejde med sekretariatet udarbejder forslag til temamøde herunder formål, målgruppe og program etc.

**Beslutning:**

* Styregruppen besluttede at temadagen skal afholdes under overskriften specialtilbud og nyspecialisering og herunder bl.a. med følgende temaer 1) Fra afspecialisering til nyspecialisering, 2) Faglig kvalitet – udvikling på området – nye holdninger og nye måder at gøre tingene på, 3) Effekt for borgeren og evidens, 4) Hvad gøres for at bevare faglige miljøer?
* Styregruppen fandt det relevant at inddrage faglige oplæg fra institutioner som har gode erfaringer med at arbejde med specialisering på en ny måde herunder både indholdsmæssigt og organisatorisk.
* Styregruppen fandt det relevant også at belyse hvordan opretholdelse af fagligt specialiserede tilbud sikres (og herunder sikring af udvikling af disse tilbud)
* Styregruppen besluttede at temadag med deltagelse af netværksgrupperne afholdes i november
* Planlægningsgruppe med repræsentanter fra Slagelse, Roskilde, Region Sjælland og Sekretariatet udarbejder oplæg til temadag – form, indhold, program, deltagerkreds, tid og sted etc .
* Sekretariatet indkalder til møde i planlægningsgruppen.

1. **Evt.**

Region Sjælland rundsender strategioplæg til hvordan det regionale socialområde skal agere som driftsherre, inden KKU møde hvor det er på dagsordenen.

Køge Kommune har fremsendt orientering om forslag til byrådsbeslutning vedr. afvikling af Køge Kommunes Specialbørnehave og weekendaflastning, Vasebæk. Sekretariatet har kontaktet netværksgruppen Børn og Unge ift. at afklare om dette er et problem.

Roskilde Kommune har fremsendt orientering om fysisk flytning af aflastningstilbuddet Margrethehøj, som iøvrigt fortsætter uændret i forhold til antal pladser, takster og det faglige indhold.

Stevns Kommune har i tilknytning til rammeaftalen for 2013 fremsendt varsel om Stevns Kommunes udtræden af aftalen vedrørende Specialrådgivningen i Holbæk. Holbæk kommune tager Stevns udtræden af aftalen til efterretning.

Næste møde 12/10 i Roskilde.